**Regia Autonoma de Admninistrare**

**a Domeniului Public şi Privat al Judeţului Argeş**

RAPORT

AL

CONSILIULUI DE ADMINISTRATIE

Privind activitatea desfsurata in anul 2014

conform Planului de administrare propus pentru perioada 2014-2017

si a contractelor de mandat

*Aspecte generale*

1. **Prezentarea Regiei Autonome de Admninistrare a Domeniului Public şi Privat al Judeţului Argeş**

*1.1. Date de indentificare ale Regiei Autonome de Admninistrare a Domeniului Public şi Privat al Judeţului Argeş*

Începând cu data de 01.10.2010 s-a înfiinţat Regia Autonomă de Administrare a Domeniului Public şi Privat al Judeţului Argeş, cu sediul în comuna Bradu, satul Geamana, nr. 623, judeţul Argeş.

Regia Autonomă de Administrare a Domeniului Public şi Privat al Judeţului Argeş are sedii secundare în oraşul Ştefăneşti, str. Morii, nr. 2 şi satul Goleşti, str. Radu Golescu, nr.1.

Regia Autonomă de Administrare a Domeniului Public şi Privat al Judeţului Argeş este persoană juridică română de interes judeţean care se organizează şi funcţionează sub autoritatea Consiliului Judeţean Argeş, pe bază de gestiune economică şi autonomie financiară, conform legilor şi regulamentului de organizare şi funcţionare propriu, având în administrare bunuri din domeniul public şi privat al judeţului Argeş, în baza contractului de administrare, potrivit obiectivelor stabilite prin Regulamentul de organizare şi funcţionare.

Cheltuielile de administrare şi de întretinere ale Regiei Autonome de Administrare a Domeniului Public şi Privat al Judeţului Argeş se asigură din   
venituri proprii şi pe bază de contract de servicii.

Cheltuielile de capital ale Regiei Autonome de Administrare a Domeniului Public şi Privat al Judeţului Argeş se asigură din surse proprii şi în completare din subvenții de la bugetul judeţului, în limita sumelor aprobate cu această destinaţie, precum şi din credite bancare, sponsorizări, etc.

Salarizarea personalului din cadrul Regiei Autonome de Administrare a Domeniului Public şi Privat al Judeţului Argeş se face prin negociere directă în limita bugetului aprobat, conform legislaţiei în vigoare, potrivit grilei de salarizare propusă de Consiliul de Administraţie şi aprobata de consiliul judeţean.

Conducerea regiei autonome revine directorului regiei numit prin Hotărârea Consiliului de administraţie nr. 11/25.07.2014, precum şi consiliului de administraţie compus din 5 persoane numite prin Hotărârea Consiliului Judeţean Argeş nr. 232 din 26 noiembrie 2013 , respectiv:

* **Moiceanu Gabriel** – Preşedinte al Consiliului de Administraţie, Administrator executiv;
* **Ciobanu Simona Alisa** – reprezentant al autorităţii publice tutelare, membru al Comitetului de audit, administrator neexecutiv;
* **Văruicu Ionica Nicoleta** – reprezentant al Ministerului de Finanţe, membru al Comitetului de audit, administrator neexecutiv;
* **Tudose Nicolae** – membru al Comitetului de audit, administrator neexecutiv;
* **Corcodel Ionuţ** – administrator neexecutiv;

*1.2. Obiectul si importanta activitatii Regiei Autonome de Admninistrare a Domeniului Public şi Privat al Judeţului Argeş*

Obiectul de activitate este clasificat conform Ordinului nr.337/2007 al preşedintelui Institutului Naţional de Statistică, privind actualizarea Clasificărilor din Economia Naţională – CAEN la nr. 6832 – Administrarea imobilelor pe baza de comision sau contract.

Obiectele secundare de activitate ale regiei sunt prezentate în anexa nr.1 la Regulamentul de Organizare şi Functionare al R.A.D.P.P. Arges, aprobat prin Hotărârea Consiliului Județean Argeș nr. 203/28.10.2013.

Regia de Administrare a Domenilui Public şi Privat al Judeţului Argeş propune spre aprobare Consiliului Judeţean Argeş, programul anual pentru lucrările de investiţii, de administrare, întreţinere şi reparaţii a patrimoniului.

Regia de Administrare a Domeniului Public şi Privat al Judeţului Argeş R.A. gestionează în condiţii de eficienţă maximă patrimoniul predat în administrare de către Consiliul Judeţean Argeş, conform contractului de administrare încheiat.

Consiliul Judeţean Argeş şi unităţile aflate în subordinea sa, ca autorităţi contractante, atribuie direct regiei administrarea şi prestarea următoarelor servicii, încheind în acest sens contracte pe bază de tarife, în baza Regulamentului serviciului de utilităţi publice de administrare a domeniului public şi privat al judeţului Argeş, a caietului de sarcini al serviciului de administrare a domeniului public şi privat al Regiei și a contractului de dare în gestiune directă a Serviciului privind administrarea domeniului public și privat al județului Argeș:

1. amenajarea, întreţinerea şi înfrumusetarea zonelor verzi, a parcurilor, grădinilor publice şi locurile de agrement prin servicii de arhitectură, peisagistică, horticultură, floricultură şi pomicultură;

2. administrarea, întreţinerea, închirierea bunurilor mobile şi imobile prin:

2.1. servicii de întreţinere instalaţii alimentare cu apă, sanitare, termice, electrice mecanice s.a;

2.2. servicii de reparaţii şi întreţinere mobilier muzeal, obiecte muzeale, imobile muzeale;

2.3. servicii de curăţenie, dezinsecţie, deratizare;

2.4. servicii de intervenţii incendii;

2.5. servicii de restaurare, conservare obiecte muzeale şi de artă;

2.6. servicii prestări lucrări de zidarie şi finisaje;

2.7. servicii de decoraţiuni interioare;

2.8. servicii de gestiune şi administrare bunuri mobile şi imobile;

2.9. servicii de evidenţă şi facturare a prestatiilor, redevenţelor şi utilităţilor;

2.10. servicii de supraveghere la obiectivele aflate în administrarea Regiei;

2.11. alte servicii specifice (consultanta de specialitate, telefonie, înregistrări audio – video, foto, spălătorie s.a ).

Regia de Administrare a Domeniului Public şi Privat al Judeţului Argeş R.A. are în componenţă direcţii, servicii funcţionale, secţii de producţie şi prestări servicii, formaţii de lucru, compartimente.

***2.Obiective strategice ale Regiei de Administrare a Domeniului Public şi Privat al Judeţului Argeş R.A.***

Pentru realizarea misiunii, REGIA DE ADMINISTRARE A DOMENIULUI PUBLIC ȘI PRIVAT AL JUDEȚULUI ARGEȘ, și-a propus urmatoarele obiective strategice, având în vedere principalele direcții:

Eficiența economică

Optimizarea permanent a costurilor de productie si de logistica astfel încât atingerea performanțelor dorite a nivelului serviciilor cerute de consumatori să se realizeze cu costuri minime pentru aceștia;

Promovarea unei metodologii de stabilire a tarifelor, astfel încât să se asigure autofinanțarea costurilor de exploatare, modernizare și dezvoltare, conform principiului eficienței costului și a calității maxime în funcționare ;

Modernizarea și îmbunătățirea serviciilor

Asigurarea dezvoltării durabile și cresterea flexibilității organizației;

Extinderea ariei de operare și diversificarea ofertei de servicii către clienți;

Îmbunatățirea serviciului din punct de vedere al calității prin dezvoltarea și introducerea de tehnologii noi;

Scurtarea timpilor de intervenție;

Orientarea catre client

Preocupare permanent pentru cresterea gradului de încredere al clientilor si pentru asigurarea unei transparente legate de actiunile întreprinse;

Competența profesională

Cresterea eficienței generale a companiei, prin corecta dimensionare, informare și motivare a personalului societății;

Instruirea permanentă a personalului, pentru creșterea gradului de profesionalism;

Crearea unui mediu favorabil învățării în companie și sprijinirea angajaților în a-și dezvolta capacitatea de a folosi tehnici și proceduri moderne prin oferirea de oportunități, materiale și de training.

Grija pentru mediu

Gestionarea rațională a resurselor naturale;

Eliminarea aspectelor cu impact negativ asupra mediului;

Utilizarea de tehologii și materiale prietenoase mediului înconjurător;

**Performanța operatională**

Performanța operatională poate fi atinsă prin:

- Implementarea programelor de investitii;

- Realizarea și planificarea mentenanței la infrastructură;

- Planificare și urmarire bugetară la nivel detaliat;

- Optimizare fluxuri și procese;

- Motivarea adecvată a personalului, recunoașterea performanței.

**Performanța personalului**

Regia și-a concentrat eforturile asupra dezvoltării competențelor angajaților, creșterea eficienței resurselor umane și promovarea lucrului în echipă, pentru a răspunde cerințelor generate de noile investiții, nivelul de performanță în crestere și exigențele clienților. De asemenea, s-a urmărit îmbunătățirea randamentului fiecarui angajat, a comportamentului său profesional și, implicit, creșterea performanțelor resurselor umane ale organizației, respectiv creșterea productivității muncii.

Prin dezvoltarea unui sistem eficace de management al performanței resurselor umane au fost corelate eficiența profesională cu obiectivele și valorile regiei.

Au fost introduse metode și tehnici de evaluare a performanțelor angajaților, dezvoltare profesională, promovare, pregătire.

**Obiectivele** în privința creșterii performanței personalului au vizat următoarele aspecte:

* Mixul de salariați: angajarea de personal în zonele cu deficit și unde nu există resurse interne; echilibru între personalul de execuție și cel de conducere;
* Motivarea personalului: recunoașterea performanței;
* Competențele salariaților: analiza competențelor existente versus competențe noi care trebuie dezvoltate;
* Obiectivele de performanță: sistem de obiective pentru angajații cheie; indicatorii de performanță asigură dezvoltarea competenței și expertizei angajaților;
* Dezvoltarea carierei: programe de dezvoltare a carierei pe termen lung pentru angajații cu competențe multiple (programe de rotație, schimb, pregătire).

**Acțiuni specifice**:

* Auditul de resurse umane;
* Reactualizarea organigramei și a fișelor de post, în scopul adaptării la noile cerințe tehnologice și stabilirii unor formule optime de operare, mentenanță și dezvoltarea activelor publice și private aflate în administrare;
* Notificarea angajaților cu privire la procesul de reorganizare al regiei, rezultat în urma retehnologizării și automatizării proceselor de producție și mentenanță;
* Efectuarea unei analize la nivelul resurselor umane cu privire la pregătirea, expertiza, competențele, vârsta, responsabilitățile și sarcinile existente;
* Elaborarea unui plan de instruire, conversie profesională, diferențiat pe tipuri de activități /procese/subprocese/instalații/utilaje/ echipamente
* Implementarea Planului de instruire/perfecționare/specializare/recalificare/reconversie profesională.

**Rezultate așteptate**:

* Realocarea sarcinilor și responsabilităților;
* Creșterea eficienței profesionale individuale și de echipă;
* Ponderea personalului cu studii medii și superioare, cu un înalt nivel tehnic și tehnologic de pregătire, adaptat la noile procese automatizate.

**Indicatori de performanță**

* Număr angajați cu contract de muncă / valoare total contracte anuale;
* Productivitatea muncii (Cifra de afaceri / număr mediu de salariați cu contract de muncă);
* Echilibrul economico-financiar între valoarea contractată și cheltuielile salariale.

Performanța financiară

Unul dintre obiectivele primordiale ale regiei îl constituie obținerea profitului în continuă creștere de la an la an.

(i) Dezvoltarea de modele financiare multi-anuale pentru bugetare și urmărirea îndeplinirii indicatorilor

Acțiuni specifice:

- Pregătirea modelelor financiare pentru bugetare.

Rezultate așteptate:

- Definește obiectivele pe termen scurt cât și resursele pentru obținerea acestora.

(ii) Îmbunătățirea performanțelor financiare prin optimizări de procese, eficientizare activități, reducere cheltuieli

Acțiuni specifice:

- Analiza proceselor, categoriilor de cheltuieli și optimizarea acestora.

Rezultate așteptate:

- Reducerea costurilor și îmbunătațirea performanțelor financiare ale regiei.

(iii) Revizuirea politicii de tarife

Acțiuni specifice:

- Conceperea unei noi grile de tarife.

Rezultate așteptate:

- Creșterea profitabilității regiei;

- Asigurarea unui cash flow constant pozitiv;

- Asigurarea cashului intern pentru finanțarea investițiilor.

-Implementarea unui modul de gestionare a resurselor umane;

-Implementarea unui modul de elaborare documentații, devize, situații de lucrări.

***Comunicare permanenta***

Există o gama largă de canale interne de comunicare care pot fi selectate cum ar fi: intranet, email, ședinte, întâlniri departamentale, utilizarea liderilor de opinie, utilizarea de rapoarte/materiale care descriu progresul proiectelor.

Regia a urmărit dezvoltarea unui set de raportări interne către conducere care să permită o supraveghere și monitorizare permanentă a rezultatelor regiei și să permită luarea unor decizii informate.

***3.Indicatori și criterii de performanță***

O.U.G. nr. 109/2011 prevede o serie de indicatori și criterii de performanță ce trebuie urmăriți. Aceștia sunt:

*3.1. Reducerea obligațiilor restante*

La 31.12.2014, regia nu înregistreaza obligații restante.

Regia va monitoriza în continuare efectuarea plăților către furnizori și bugetul de stat consolidat în cuantumul și la termenele legale, cu scopul de a evita apariția arieratelor.

*3.2. Reducerea pierderilor*

Acest obiectiv nu este aplicabil în cazul R.A.D.P.P. Argeș înregistrând profit în prezent și în exercițiile financiare anterioare.

*3.3. Realizarea unui excedent financiar*

R.A.D.P.P. Argeș desfășoară o activitate de interes public ce trebuie să asigure o politică tarifară nediscriminatorie care să țină cont de situația concurențială de pe piață.

Realizarea excedentului financiar poate sa fie generată de factori controlabili (de regie) și de factori necontrolabili (externi).

Principalul factor controlabil limitat este reprezentat de tarife; limitările în această privință țin cont atât de poziția regiei cât și de limitările inerente asociate suportabilității de către client.

Principalii factori controlabili sunt legați de cheltuielile operaționale. În unele cazuri există limitări legate de:

- Prețul energiei electrice, combustibililor și a altor utilități

- Evoluția unor tarife la servicii prestate de terți, funcție de situația competitivă pe anumite piețe.

***3.4. Creșterea cifrei de afaceri***

Considerentele indicate la criteriul “creșterea profiturilor” sunt valabile și în privința cifrei de afaceri. Cifra de afaceri este în primul rând influențată de numarul și valoarea contractelor de prestări de servicii.

*3.5. Creșterea productivității muncii*

Productivitatea muncii asigură corelarea între creșterea rezultatelor regiei măsurată prin cifra de afaceri și forța de muncă utilizată pentru atingerea acestor rezultate.

*Indicatori și criterii de performanță suplimentare*

Față de indicatorii și criteriile de performanță prevzuți în O.U.G. nr. 109/2011 sunt propuși următorii indicatori și criterii de performanță suplimentari pentru monitorizarea performanței Consiliului de Administrație, pe baza obiectivelor stabilite prin Planul de Administrare:

a) Gradul de realizare/implementare a planurilor de acțiune strategică propuse prin planul de administrare;

b) Comunicare eficientă cu diferitele părți implicate în activitatea regiei: acționari, management executiv, salariați-sindicate, autorități publice locale și centrale etc.;

c) Obținerea unor opinii de audit fără rezerve asupra situațiilor financiare anuale;

d) Eficiența exercitării funcției de supraveghere și control asupra regiei;

e) Modul și gradul de implementare a standardelor de bună practică în domeniul guvernanței corporative.

*In anul 2014 au avut loc 12 sedinte ale Consiliului de administratie si au vizat urmatoarele teme:*

* Aprobarea Regulamentul de Organizare si Functionare al Consiliului de Administratie al Regiei de Administrare a Domeniului Public si Privat Arges al Judetului Arges –R.A.
* Avizarea organigramei, statul de functii nenominal si grila de salarizare ale Regiei de Administrare a Domeniului Public si Privat Arges al Judetului Arges –R.A
* Avizarea bilantului contabil si contul de profit si pierdere aferente anului 2013, precum si modul de repartizare a profitului net al Regiei de Administrare a Domeniului Public si privat al Judetului Arges, pe anul 2013.
* Aprobarea procedurilor de selectie a directorului general al R.A.D.P.P.Arges- R.A Arges si publicarea anuntului doua ziare economice si/sau financiare cu larga raspandire (Bursa si Curierul National), precum si pe pagina web a Consiliului Judetean Arges.
* Aprobarea procedurilor de lucru pentru controlul managementului intern al Regiei ,controlul si auditul financiar precum si analiza riscurilor si modul de prevenire a acestora.
* Revocarea din functia de director pe domnul Mihaescu Gheorghe, in conformitate cu prevederile art.19 alin (3) din O.U.G. nr.109/30.11.2011 si numirea directorului general al R.A.D.P.P. Arges-R.A. domnul Ciocnitu Eduard Dumitru, in conformitate cu prevederile art.18 alin (2) din O.U.G. nr. 109/30.11.2011 privind guvernanta corporativa a intreprinderilor publice.
* Aprobarea planului de management pe durata mandatului elaborat de directorul general al R.A.D.P.P.Arges-R.A., in conformitate cu O.U.G. nr. 109/2011.
* Avizarea tarifelor de prestari servicii pe care le va folosi Regia de Administrare a Domeniului Public si Privat Arges in anul 2015 in relatiile cu beneficiarii, acestea urmand a fi supuse aprobarii Consiliului Judetean.
* Strategii de dezvoltare ,propuneri concrete pentru largirea portofoliului de activitati , care sa duca la limitarea pierderilor de resurse, la o intretinere mai buna a imobilelor date in administrare de catre Consiliul Judetean Arges.

In toata aceasta perioada au fost purtate discutii cu managerii spitalelor si ai institutiilor de cultura, pentru a asigra o continuitate a serviciilor , in raport cu nevoile si doleantele acestora .

Ne intereseaza in mod special schimbarea imaginii acestei societati prin servicii de calitate , promte si focusate pe nevoia clientilor, precum si diversificarea portofoliului de lucrari prin dezvoltarea echipelor de lucru ,astfel incat sa acoperim lucrari de reparatii/intretinere cladiri, interventii si mentenanta a instalatiilor electrice si sanitare .

*Situatia patrimoniului*

Lista imobilelor aflate în administrarea Regiei de Administrare a Domeniului Public și Privat al Județului Argeș este prezentată în Anexa nr. 2 a Regulamentului de Organizare și Functionare al R.A.D.P.P. Argeș R.A., conform tabelului următor:

|  |  |  |  |
| --- | --- | --- | --- |
| Nr.  Crt. | DENUMIRE IMOBIL | DATE DE IDENTIFICARE TEREN | CONSTRUCȚII |
| 1. | IMOBIL Com. Bradu, Sat Geamăna, nr. 623, Jud. Argeș, România | Corp clădire principală P+1  Sediu R.A.D.P.P. Jud. Argeș R.A. |  |
| 2. | IMOBILE Valea Mare, Oraș Stefănești, Str. Morii, Nr.2, Jud. Argeș, România | Teren: 3169 mp  Suprafață construită: 771 mp |  |
| 3. | SPITALUL JUDEȚEAN ARGEȘ, Str. Aleea Spitalului, Nr.36, Mun. Pitești, Jud. Argeș, România | Teren numai la această adresă: 28592,4 mp | Corp clădire principală, SC= 7268 mp  (S+P+9)  4 clădiri anexe |
| 4. | SPITALUL JUDEȚEAN ARGEȘ, Str. Negru Vodă, Nr.53, Mun. Pitești, Jud. Argeș, România | Teren: 8982,89 mp | Clădire parter, anexe bucătărie și depozite;  SC=2389 mp |
| 5. | C.D.T. ARGEȘ, B-dul. I.C. Brătianu, Nr. 56, Mun. Pitești, Jud. Argeș, România | Total: 8110 mp  Teren: 6710 mp  Teren: 1400 mp | Clădire cu subs., 2 nivele;  -Clădire cu 2 pavilioane;  -Farmacie, bucătărie, depozite;  -Anexe SC = 2083 mp |
| 6. | SPITALUL JUDEȚEAN ARGEȘ, Str. Negru Vodă, Nr. 44, Mun. Pitești, Jud. Argeș, România | Teren: 2752 mp | Clădire cu subsol și 2 nivele;  SC=354,61 mp; |
| 7. | C.D.T. ARGEȘ, Bdul. Brătianu, Nr. 62, Mun. Pitești, Jud. Argeș, România | Teren: 9055 mp | Clădire pavilion central (S+P+1) 1812 mp;  Clădire laborator analize 185 mp |
| 8. | IMOBIL STRADA GAROAFELOR, Nr. 6, Mun. Pitești, Jud.Argeș, România | Teren: 563 mp | Clădire BFT SC = 347 mp (P+1) |
| 9. | POLICLINICA STOMATOLOGICĂ, Bdul. Republicii, Nr. 41, Mun. Pitești, Jud. Argeș, România | Teren: 221 mp  Teren: 277 mp | Clădire POL SC=156 mp  Clădire BLOC SC=241 mp  (S+P+1) |
| 10. | PLANNING FAMILIAL, Str. Nicolae Bălcescu, Nr. 28, Mun. Pitești, Jud. Argeș | Teren: 1572 mp |  |
| 11. | POLICLINICA NR. 2,Bdul. Brătianu, Bl. A2,A3,A4, Mun. Piteăti, Jud. Arges, România | Teren: 780 mp | Clădire SC=1163 mp  ( S+P+1) |
| 12. | LABORATOR MEDICINĂ NUCLEARĂ, Str. Smârdan, Nr. 37, Mun. Pitești, Jud. Argeș, România | Teren: 659 mp |  |
| 13. | DISPENSAR RĂZBOIENI, Str. Războieni, Nr. 2, Mun. Pitești, Jud. Argeș, România | Teren: 1177 mp | Clădire Suprafață utilă: 840,43 mp |
| 14. | DISPENSAR TRIVALE, Str. Aleea Frasinului, Cartier Trivale, Mun. Pitești, Jud. Argeș, România | Teren: 1703 mp |  |
| 15. | SPITALUL DE PEDIATRIE PITEȘTI, Str. Dacia, Nr. 1, Mun. Pitești, Jud. Argeș, România | Teren: 8207 mp | Clădire spital+policlinică+depozit supr. Construită 3026 mp+368 mp clădire supr. Construită 82 mp |
| 16. | IMOBIL SPITALUL DE BOLI CRONICE CĂLINEȘTI, Str. Dr. Ion Crăciun, Localitatea Călinești, Jud. Argeș, România | Teren: 37492 mp | Pav. Pediatrie  Pav. Maternitate  Pav. Interne  Pav. Contagioși  Pav. Chirurgie  Pav. Administrativ |
| 17. | DISPENSAR TBC TOPOLOVENI, Str. Calea București, Nr. 72, Jud. Argeș, România | Teren: 1367 mp | Clădire + 3 anexe supr. construită 256 mp |
| 18. | CENTRUL DE TRASFUZIE SANGUINĂ, Str. Negru Vodă, Nr. 43, Mun. Pitești, Jud. Argeș, România | Teren: 1699 mp | Clădire SC=575 mp |
| 19. | CINEMA LUMINA, Str. Nicolae Bălcescu | Teren: 2038 mp | Clădire SC=599 mp |
| 20. | ASOCIAȚIA PROGRESUL, Str. Armand Călinescu, Nr. 44, Mun. Pitești, Jud. Argeș | Teren: 4138 mp |  |

1. ***Resurse umane***

Pentu reducerea cheltuielilor salariale cu personalul neproductiv, în cadrul Regiei s-a redus numărul de posturi, iar două secții au fost transformate în servicii, conform organigramei și statului de funcții aprobate prin Hotărârea nr. 260/22.12.2014 a Consiliului Județean Argeș prin care se prevedeau un număr total de 249 de posturi.

1. ***Rezultate financiare***

În cursul anului 2014, activitatea principală a Regiei a fost axată pe prestarea de servicii specifice fiecărei instituții din subordinea Consiliului Județean Argeș, în baza tarifelor aprobate prin Hotărârile Consiliului Județean Argeș nr.247/19.12.2013; 48/31.03.2014; 83/30.04.2014.

Până la data de 31.12.2014 situația realizării veniturilor din contracte, pe beneficiari, se prezintă astfel:

= lei =

|  |  |  |  |  |
| --- | --- | --- | --- | --- |
| Nr.  crt. | BENEFICIARI | VENITURI REALIZATE IN PERIOADA 01.01.2014-31.12.2014  (fara TVA) | TVA | TOTAL VENITURI REALIZATE LA 31.12.2014  (cu TVA) |
| 1. | Muzeul Pomiculturii și Viticulturii Golești | 686.078 | 164.659 | 850.737 |
| 2. | Muzeul Județean Argeș | 700.973 | 168.234 | 869.207 |
| 3. | Teatrul ,,Al.Davila” Pitești | 810.530 | 194.527 | 1.005.057 |
| 4. | Centrul de Cultură ,,Brătianu“ Ștefănești | 525.306 | 126.073 | 651.379 |
| 5. | Biblioteca Județeană ,,Dinicu Golescu” Pitești | 215.904 | 51.817 | 267.721 |
| 6. | Spitalul de Pediatrie | 717.681 | 172.244 | 889.925 |
| 7. | Spitalul Județean de Urgență | 915.297 | 219.671 | 1.134.968 |
| 8. | Consiliul Județean Argeș | 783.323 | 187.997 | 971.320 |
| 9. | U.A.M.S.Domnești | 50.437 | 12.105 | 62.542 |
| 10. | Alți beneficiari | 236.981 | 56.875 | 293.856 |
|  | TOTAL | 5.642.510 | 1.354.202 | 6.996.712 |

Secției de producție a Regiei a realizat în anul precedent, lucrări de amenajări, consolidări, reparații - întreținere, igienizări s.a. în valoare de 700.679 lei cu T.V.A., după cum urmează:

- Consiliului Județean Argeș- 194916 lei

- C.D.T.Brătianu - 24.500 lei

- Spitalul Județean Argeș - 164.634 lei

- Spitalul de Pneumoftiziologie Leordeni - 98.571 lei

- Camera Agricolă - 10.472 lei

- Instituția Prefectului - 4.888 lei

- Spitalul de Pediatrie - 4.767 lei

- Biroul Salvamont din Palatul Administrativ- 7.101 lei

- Spitalul de Boli Cronice Călinești- 188.082 lei

- ADR Sud Muntenia - 2.748 lei

Valoarea contractelor de lucrări și prestări servicii a crescut in 2014 cu 41,85% fata de 2013.

Veniturile totale ale regiei în anul 2014 în suma de 6.207.574 lei au următoarea structură:

1. Venituri din exploatare:

-venituri din prestări servicii diverse - 6.078.191 lei

-venituri din prestări servicii transport autocar -106.857 lei

-venituri din chirii - 4.585 lei

-venituri din activități diverse -17.225 lei

2. Venituri financiare:

-venituri din diferențe de curs valutar - 54 lei

-venituri din dobânzi - 662 lei

Cheltuielile totale ale Regiei în anul 2014 în sumă de 5.900.236 lei se compun din:

- cheltuieli cu combustibilul - 101.883 lei

- cheltuieli cu piese de schimb - 38.777 lei

- cheltuieli cu materiale consumabile - 308.361 lei

- cheltuieli cu materiale de natura ob. de inventar - 39.112 lei

- cheltuieli cu energia și apa - 13.454 lei

- cheltuieli cu întretinerea și reparațiile -14.801 lei

- cheltuieli cu redevențe, locații, chirii - 884 lei

- cheltuieli cu primele de asigurare - 24.286 lei

- cheltuieli cu studiile și cercetările - 600 lei

- cheltuieli de protocol - 5.158 lei

- cheltuieli de publicitate - 1.552 lei

- cheltuieli cu transportul de bunuri și persoane - 5.450 lei

- cheltuieli cu deplasările - 12.959 lei

- cheltuieli poștale, taxe și telecomunicații - 9.719 lei

- cheltuieli cu serviciile bancare - 10.076 lei

- cheltuieli cu serviciile executate de terți - 144.106 lei

- cheltuieli cu alte impozite și taxe - 56.106 lei

- cheltuieli cu remunerațiile personalului - 3.964.220 lei

- cheltuieli privind contribuția unității la asig.soc. - 782.701 lei

- cheltuieli privind concedii med.suportate de unitate - 12.338 lei

- cheltuieli privind contribuția unității pentru ajutor somaj - 18.793 lei

- cheltuieli privind contribuția unității la asig.soc.sănătate - 206.781 lei

- cheltuieli privind contribuția unității la fd.de risc și accid.- 6.132 lei

- cheltuieli privind contribuția unității pentru concedii și ind.- 32.495 lei

- cheltuieli cu asigurările și protecția socială - 13.356 lei

- alte cheltuieli de exploatare - 16.650 lei

- cheltuieli din diferențe de curs valutar - 315 lei

- cheltuieli privind amortizarea imobilizărilor - 588 lei

- cheltuieli privind despăgubiri, amenzi, penalități - 35 lei

- cheltuieli privind impozitul pe profit - 58.548 lei

La 31.12. 2014 , situatia este urmatoarea:

* **Regia nu are datorii la bugetul de stat și bugetul asigurărilor sociale**
* **Cifra de afaceri a crescut cu 3% față de anul anterior**

* **Rezultatele financiare reflectă realizarea unui profit brut în suma de 365.884 lei, respectiv de 307.337 lei profit net.**

Din acesta o cotă parte de 50%, respectiv 153.669 lei, urmează să fie virată Consiliului Județean Argeș, cealaltă parte de 50% rămânând la dispoziția Regiei de Administrare a Domeniului Public și Privat al Județului Argeș.

*Concluzii si propuneri*

* R.A.D.P.P.-Arges R.A. este o societate stabila ca urmare a indicatorilor realizati- prezentati mai sus
* Are o temelie solida pe care se poate construi o strategie comuna si coerenta de administrare a domeniului public al Judetului Arges
* Este in masura sa dezvolte noi activitati prin diversificarea portofoliului de lucrari
* Raspunde in mod responsabil la toate provocarile si nevoile clientilor

***Propuneri si perspective de dezvoltare***

Infintarea unui Serviciu de interventie rapida, care va deservi toate imobilele aflate in administrarea R.A.D.P.P.-Arges R.A. Prin intermediul acestuia se limiteaza pierderile in cazul unor avarii la instalatii, dar se asigura si lucrari de mentenanta pentru, a evita situatiile urgente si uneori grave in cazul spitalelor.

Implementarea unor proceduri pe baza de protocol de lucru ,privind modalitatile de derulare a contractelor de servicii de administrare intretinere, prestate de catre Regia de Administrare a Domeniului Public si Privat al Judetului Arges

În vederea atingerii indicatorilor și criteriilor de performanță prevăzute în O.U.G. nr. 109/2011, precum și a celor suplimentari, propuși prin Planul de Administrare, Regia de Administrare a Domeniului Public și Privat al Județului Argeș și-a propus pentru anul 2015 executarea lucrărilor de reparații la imobilele aflate în domeniul public al Județului Argeș conform tabelului de mai jos:

|  |  |  |  |
| --- | --- | --- | --- |
| Nr.  Crt. | OBIECTIV | | LUCRĂRI NECESARE |
|
| 1. | Imobil, Str. Garoafelor, Nr. 4 | | - reparații interioare, exterioare și refacere împrejmuire |
| 2. | Palatul Administrativ | | - reparații curente și întreținere birouri;  - parter – grup sanitar pentru persoane cu handicap |
| 3. | Imobil, Str. Frații Golești, Nr. 1, Câmpulung | | - reparații curente – amenajări |
| 4. | Centrul de Transfuzie Sanguină, Pitești | | - reparații fațade exterioare, tâmplărie și instalație electrică |
| 5. | Imobil “Cinema Lumina” | | - reparații interioare și exterioare |
| 6. | Centrul de Diagnostic și Tratament | | - reparații acoperiș;  - amenajare curte exterioară; |
| 7. | Palatul Administrativ | | - ignifugare și igienizare pod |
| 8. | Serviciul Public Comunitar Câmpulung | | - rampă acces handicap |
| 9. | DGASPC Argeș ( Centre ) | | - reparații instalații sanitare, executare rampă |
| 9.1. | C.P. SF. Andrei Pitești | - rampă acces; |
| 9.2. | C.S.C.H. Valea Mare | - reparații instalații sanitare |
| 9.3. | C.S.C.H. Trivale | - grupuri sanitare |
| 9.4 | C.S.C.C.D. Pitești | - reparații instalații subsol și înlocuire instalații sanitare |
| 9.5. | Aparat propriu | - grup sanitar |
| 10. | Biblioteca Județeană “Dinicu Golescu” Argeș | | - reparații acoperiș |
| 11. | Spitalul Județean, Spitalul Călinești, Spitalul Costești, Spitalul de Pediatrie | | - reparații curente |
| TOTAL | | | |

Amexam la prezentul imagini cu lucrarile executate in 2014

Presedinte C. Administratie

*Gabriel* MOICEANU

Anexa 1 la raportul administratorilor

***Portofoliu de lucrari-imagini***

SPITALUL CĂLINEȘTI (Lucrări de reparații generale și de renovare)



SPITALUL CĂLINEȘTI ( Zugrăveli și montaj tarkett)



ONCOLOGIE ( Reparație acoperiș )



SPITALUL JUDEȚEAN ARGEȘ ( Subsol )



SPITALUL JUDEȚEAN ARGEȘ ( Cazane – Subsol )

SERVICII TRANSPORT (Autocar 4\* MAN Lion’s Coach, 44 locuri)



SERVICII TRANSPORT (Microbuz Mercedes Sprinter, 8+1 locuri)